Verðþróun útfluttra sjávarafurða og gengi krónunnar Breyting milli ára , nafnverð Verð sjávarafurða ræðst á mörkuðum erlendis en um 98% sjávarafurða eru flutt út . Gengi krónunnar hefur því stóru hlutverki að gegna í verðvísitölu sjávarafurða . Því fer betur á því að skoða verðþróunina í erlendri mynt og leiðrétta fyrir gengisáhrifum . Margir kunna að halda að eftir að fiskurinn er veiddur þá sé restin sjálfgefin . Staðreyndin er hins vegar að fiskur í sjó felur ekki í sér verðmæti í sjálfu sér , heldur þarf að gera úr honum verðmæti sem má selja á mörkuðum erlendis þar sem hörð samkeppni ríkir og kröfurnar eru miklar . Sem endranær er ekkert gefið í þeim efnum og gegnir fjárfesting í nýsköpun og tækni lykilhlutverki í verðmætasköpun og svo markaðssetning . Erfitt er að festa fingur á hversu miklu slík vinna skilar á heildina litið . Hún er falin í verði útfluttra sjávarafurða þar sem ástand á mörkuðum erlendis gegnir stóru hlutverki . Skýring : Þegar gengisvístalan hækkar milli ára þá er gengi krónunnar að veikjast og öfugt þegar hún lækkar . Heimild : Hagstofa Íslands og Seðlabanki Íslands Verðvísitölur sjávarafurða í erlendri mynt Breyting milli ára , nafnverð Í greiningu á verðþróun sjávarafurða á Radarnum er notast við verðvísitölu útfluttra sjávarafurða ( VÚS ) sem Hagstofan tekur saman en ekki verðvísitölu sjávarafurða ( VS ) sem Hagstofan heldur einnig utan um og birtir mánaðarlega . Báðar vísitölur mæla verðþróun íslenskra sjávarafurða , en með ólíkri aðferðafræði og mismunandi gögnum sem gefa mismunandi niðurstöðu . VÚS tekur til alls útflutnings og byggist á gögnum frá útflutningsskýrslum en VS byggist á úrtaki , það er upplýsingum frá hluta sjávarútvegsfyrirtækja . Oftast nær hafa þær þó fylgst ágætlega að , einna helst að árunum 2016 og 2017 undanskildum . Á síðustu misserum hefur þróun vísitalnanna aftur verið að færast nær hvort annarri . Heimild : Hagstofa Íslands og Seðlabanki Íslands Verðvísitölur sjávarafurða í erlendri mynt Vísitala þar sem 2000 = 100 , nafnverð Á myndinni má sjá verðþróun á íslenskum sjávarafurðum miðað við þær tvær vísitölur sem getið er um á myndinni á undan , það er verðvísitölur sjávarafurða ( VS ) og verðvísitölu útfluttra sjávarafurða ( VÚS ) . Þess má geta að hér er um verðvísitölur að ræða og er þróun þeirra á nafnverði . Það þýðir að stígandinn í þeim er oftast upp á við , líkt og aðrar verðvísitölur , nema að verðhjöðnun eigi sér stað . Heimild : Hagstofa Íslands og Seðlabanki Íslands